በታላቁ መሪ በአቶ መለስ ዜናዊ ስም በካራማራ ተራራ ላይ የመታሰቢያ ፓርክ ተመሰረተ
አዲስ አበባ፤ ሐምሌ 26/2005 (ዋኢማ) – የታላቁ መሪ የአቶ መለስ ዜናዊ አንደኛ አመት ሙት አመትን ምክንያት በማድረግ በጅጅጋ ከተማ አቅራቢያ ካራማራ ተራራ ላይ የመታሰቢያ ፓርክ ዛሬ ተመሰረተ ። የክልል ርእሰመስተዳደር አቶ አብዲ መሀሙድ ኡመር፣ የክልል የስራኃላፊዎች የጅጅጋ ከተማ ነዋሪዎች ወጣቶችና ሴቶች በተዘጋጀው መታሰቢያ ፓርክ በመገኘት አገር በቀል ችግኞችን ተክለዋል፡፡ የክልል ርእሰመስተዳደር አቶ አብዲ መሀሙድ ኡመር በፕሮግራሙ ላይ እንደተናገሩት የኢትዮጵያ ህዳሴ በአረንጓዴ ልማት በዘላቂነት ይሳካል” በሚል የቀድሞ ጠቅላይ ሚኒስትር መለስ ዜናዊን አንደኛ አመት መታሰቢያ በክልሉ ለአንድ ወር የዛፍ የችግኞች ተከላ ይካሄዳል ። ለቀድሞው ጠቅላይ ሚኒስትር መለስ ዜናዊ መታሰቢያነት የችግኝ ተከላዉ እተካሄደ ያለዉ ታላቁ መሪ ለአረንጓዴ ልማት መስፋፋት ትተዉት ያለፉትን አሻራ ለማስቀጠል ነዉ፡፡ መለስ ዜናዊ የአርብቶ አደሩ ህብረተሰባችን የንጹህ መጠጥ ውሃና መልካም አስተዳደር ተጠቃሚ እንዲሆኑ ያስቀመጡትን ራእይ ከዳር ለማድረስ የክልሉ መንግሥት በትኩረት እየሰራ መሆኑንና በእርሳቸዉ የተጀመረው የአረንጓዴ ልማት ንቅናቄ በሁሉም ዘንድ ተጠናክሮ ሊቀጥል ይገባል ብለዋል ፡፡ የክልሉ እንስሳት ሰብልና ገጠር ልማት ቢሮ ኃላፊና የዝግጅት ኮሚቴው ሰብሳቢ አቶ ብዲሪሳቅ አሊ በበኩላቸው በከተማው ቅራቢያ በአራት ሄክታር መሬት ላይ በተቋቋመው ፓርክ ውስጥ 5 ሺህ ሀገር በቀል የዛፍ ችግኞች መተከላቸውን ገልፀዋል ፡፡ የታላቁን መሪ ሙት አመት ለማክበር የከተማ ነዋሪዎች በመኖሪያ ቤታቸው፣በመንገድ ዳር ላይና በተቋማት ውስጥ በስማቸዉ የችግኝ ተከላ በማካሄድ ላይ ናቸዉ ። የታላቁ መሪ ራእይና አደራውን በይበልጥ ተግባራዊ ለማድረግ ቃሉን የሚታድስበት ዝክረ መለስን ለማክበር በየደረጃው ኮሜቴዎች ተቋቋመው በቂ ዝግጅት ማድረጋቸውን ተናግረዋል፡፡ እንደ ኢዜአ ዘገባ በችግኝ ተከላው ከተሳተፉት ነዋሪዎች መካከል አቶ አብዲ መሁመህ ዩሱፍ፣ መካከልም የችግኝ ተከላ መካሄዱ የተራቆተ መሬትን በደን ለመሸፈንና ተስማሚ የአየር ንብረት ለመፍጠር፣ አፈርን ከመሸርሸር ለመለካል ስለሚረዳ ከመትከል ባሻገር ችግኞቹን የመንከባከብ ኃላፊነት መውሰድ እንደሚገባም አሳስበዋል፡፡